- शौचालय और टैंक का निर्माण रुका, News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
› › शौचालय और टैंक का निर्माण रुका
{"_id":"1-51138","slug":"Badaun-51138-119","type":"story","status":"publish","title_hn":"\u0936\u094c\u091a\u093e\u0932\u092f \u0914\u0930 \u091f\u0948\u0902\u0915 \u0915\u093e \u0928\u093f\u0930\u094d\u092e\u093e\u0923 \u0930\u0941\u0915\u093e"}
बिल्सी (बदायूं)। नगर पालिका परिषद में बिना टेंडर के कराए जा रहे शौचालय एवं सेप्टिक टैंक का निर्माण ठेकेदार ने रोक दिया है। अमर उजाला ने बिना टेंडर के चल इस कार्य का पर्दाफाश किया तो अफसर सकते में आ गए। ठेकेदार आदि में हड़कंप मच गया। राजमिस्त्री अपनी लेबर को लेकर पालिका कार्यालय पहुंचे तो वहां पहले से मौजूद कथित ठेकेदार ने उनसे काम फिलहाल रोकने की बात कर वापस कर दिया। नगर पालिका में बगैर टेंडर के निर्माण कार्य कराने का एक बड़ा घपला शुक्रवार को सामने आया। करीब एक लाख 15 हजार 29 रुपये की धनराशि से टायलेट एवं टैंक के जिस निर्माण कार्य के लिए नगर पालिका ने टेंडर सूचना जारी की, उसका निर्माण कार्य तो पहले से ही चल रहा था। नगर पालिका के अध्यक्ष के कार्यालय में एक टायलेट एवं टैंक का निर्माण कराया जाना है, जिसके लिए पालिका प्रशासन ने इसका ठेका देने के लिए टेंडर की सूचना सात सितंबर को जारी की है। पंजीकृत ठेकेदारों से 13 सिंतबर तक निविदाएं खरीदने एवं 14 सिंतबर को इनके खोले जाने की तिथि तय करने की जानकारी भी सार्वजनिक की गई।